# Planlægningsguide til scenariebaseret undervisning med ON FIRE-modellen

**Opdateret pr. september 2020**

Denne planlægningsguide understøtter læreres planlægning af scenariedidaktiske undervisningsforløb efter *ON-FIRE-modellen*.

**Start med at overveje følgende fire spørgsmål:**

1. *Hvad skal eleverne lære?* Hvad er de overordnede faglige mål for forløbet, relateret til Fælles Mål for det pågældende fag? Her er det væsentligt at understrege, at det er uhensigtsmæssigt at fokusere på for mange mål ad gangen, fordi det gør fagligheden uoverskuelig – for elever og lærer. Prioriter 2-3 væsentlige.

1. *Hvorfor* skal eleverne lære det? Som nævnt i afsnit 1.2 skal der selvsagt findes en begrundelse i Fælles mål, men det er ligeså vigtigt at kigge ud i verden uden for skolen og hente begrundelser i den måde, man praktiserer faglighed på der. Det er jo netop meningsfuldt for en journalist at stave korrekt.

1. *Hvilket meningsfuld scenarie tager forløbet udgangspunkt i?* Hvad går forløbet ud på? Hvad er det for en praktiseret faglighed i verden, forløbet simulerer og tæmmer?
2. *Hvad er produktionsmålet?* Hvad skal eleverne (ende med at) producere?

**Med disse fire grundspørgsmål på plads skal forløbet opdeles i faser. I denne guide arbejdes ud fra ON-FIRE-modellen:** ON FIRE-modellen (on fire udtalt på engelsk) (Fougt & Phillipps, 2020) er en videreudvikling af FIRE-modellen (udtalt på dansk som tallet 4) (Rohde og Olsen, 2014, s.28). FIRE-modellen er er udviklet i forbindelse med innovationsdi­daktik.

Efter en indledende forståelsesfase, hvor eleverne arbejder med at forstå det problem, forløbet behandler, skal eleverne idéudvikle, hvorefter (nogle af) deres idéer realiseres, og til sidst evalueres forløbet.

ON FIRE-modellen videreudvikler FIRE-modellen med to væsentlige aspekter. For det første anviser modellen, at forløbet bør tage udgangspunkt i en oplevelse. Og dernæst bør problemstillingen, der arbejdes med, iagttages ud fra elevernes nære livsverden:



1. *Opdeling af forløbet i faser.* Dette er den omfattende del af beskrivelsen   
   Beskriv ON-FIRE-modellens faser. En fase har en aktivitet (fasebeskrivelse), et anslået tidsforbrug, en rolle i det samlede forløb, og for flere fasers vedkommende også et delprodukt, prioriterede vurderingsfokusser, angivelse af, hvad der skal undervises direkte i, og et læringsmål.

|  |  |  |  |  |  |  |  |
| --- | --- | --- | --- | --- | --- | --- | --- |
| Fase | Fase-beskrivelse | Fase-tidsforbrug | Fasens rolle i det samlede forløb | Fasens delprodukt | **Fasens Vurderings-fokusser** Faglige begreber og tilgange | Fasens undervisning | Læringsmål |
| Oplevelse |  |  |  |  |  |  |  |
| Nære Livsverden |  |  |  |  |  |  |  |
| Forståelse |  |  |  |  |  |  |  |
| Idéudvikling |  |  |  |  |  |  |  |
| Realisering |  |  |  |  |  |  |  |
| Evaluering |  |  |  |  |  |  |  |

*Fase:* Fasens navn

*Fasebeskrivelse:* Kort beskrivelse af, hvad eleverne og læreren skal *lave* i fasen

*Fasetidsforbrug:* Hvor lang tid er der afsat til fasen?

*Fasens rolle* skal relateres til det samlede forløb: Hvordan lægger denne fase op til følgende fase, og hvordan udgør fasen sammen med andre et delmål frem mod det samlede mål?

*Delprodukter* kan være fx idé, manuskript, blogindlæg, samtale, brainstorm, storyboard, billedanalyse, budget, dataindsamling osv.

*Vurderingsfokus* handler om at udvælge 2-3 overskuelige, målbare vurderingskriterier, som elevernes arbejde i den enkelte fase vurderes ud fra. Vurderingsfokus handler altså om at orientere eleverne mod de vigtigste 2-3 faglige mål i fasen i det sammenhænge faglige fokus i hele forløbet. Som anført bør eleverne gøres bekendte med disse i opstarten af den enkelte fase.

*Undervisning*: Nogle af disse faglige mål kræver måske direkte undervisning, andre kan man antage, at de fleste elever mestrer. Det kan fx være, at klassen tidligere har arbejdet med interviewteknik med fokus på åbne og lukkede spørgsmål, og derfor er det ikke nødvendigt at undervise direkte i det i dette forløb, hvorimod der er behov for at undervise direkte i åbningsspørgsmål. Det kunne også være farvelære, brug af udregningsmetoder, opstilling af data osv.

*Læringsmål*: Hvad er læringsmålet for den enkelte fase? Under hver fase ligger en række faglige aktiviteter, som eleverne skal igennem frem mod målet. Beskriv dem kort, relateret til Fælles Mål for det aktuelle fag

**De resterende refleksionsspørgsmål kan kvalificere planlægningen af forløbet**

1. Hvilke udfordringer er der for lærere og elever? Hos hvem eller hvor kan du evt. søge hjælp?
2. *Hvilke materialer/redskaber skal I have til rådighed?* Dette spørgsmål handler mest om praktiske foranstaltninger, fx adgang til computere, legoklodser osv.
3. *Skitser det ”vellykkede” forløb.* Hvad er succeskriterierne? Hvornår er du tilfreds?
4. *Andre overvejelser.*